નોંધનીય છે કે, ગત અઠવાડિયે ગુજરાતમાં પૂર જેવી પરિસ્થિતિ દરમિયાન પોતાના મતવિસ્તારના લોકોને મદદ કરવાની જગ્યાએ રિસોર્ટમાં આરામ ફરમાવવા જેવા આરોપો ગુજરાત કોંગ્રેસના ધારાસભ્યો પર મુકાયા હતા. આના જવાબમાં બેંગલુરુમાં રિસોર્ટમાં રોકાયેલ કેટલાક ધારાસભ્યોના વીડિયો સોશિયલ મીડિયા પર વાયરલ થઇ રહ્યાં છે. જેમાં તેમણે આ આરોપોનો જવાબ આપ્યો છે તથા મતવિસ્તારના લોકો પ્રત્યે પોતાની લાગણી રજૂ કરી છે.